După cum ai aflat domeniul web și serviciile de hosting nu înseamnă același lucru. Pentru a avea un website nou trebuie să achiziționezi mai întâi un nume pentru el și mai apoi un spațiu pe server pentru a-l putea găzdui. O întrebare des întâlnită se referă la modalitatea în care se face legătura dintre domeniul web și serviciile de găzduire. Este important să știi că aceste două servicii pot fi achiziționate și din locuri separate (de la furnizori diferiți). Procedura de interconectare este aceeași. Aceasta se realizează prin introducerea name serverelor în contul de administrare asigurat de furnizorul de hosting. Nameserverele le vei obține din contul personal atribuit domeniului web. Pe scurt, mergi la furnizorul de la care ai cumpărat domeniul și notează name serverele. Apoi, accesează panoul de control din contul de administrare al hostului și în secțiunea dedicată conexiunii cu domeniul, copiază name serverele. Așteaptă până când operațiunea este validată și configurată. Asta este tot. Din acest moment poți instala WordPress și poți începe dezvoltarea noului tău website. Dacă ai cumpărat un nou domeniu web și vrei să instalezi WordPress cât mai rapid, află că nu ai motive de îngrijorare. Configurarea platformei WordPress este intuitivă și se poate realiza în mai puțin de 10 minute. Însă, înainte de toate trebuie să știi că pentru a seta WordPress pentru domeniul nou achiziționat trebuie ca mai întâi să asiguri și găzduirea domeniului respectiv. Pe scurt, ai nevoie de servicii de hosting dedicate. După ce ai făcut legătura dintre domeniu și hosting poți începe instalarea WordPress. O poți face prin instalarea automata din cPanel, cautand wordpress cu Softaculos.